# Lisa 1 - HANKELEPING *projekt*

|  |  |
| --- | --- |
| **Poolte andmed**  |  |
| **Tellija**  | **Siseministeeriumi infotehnoloogia- ja arenduskeskus**  |
| Registrikood  | 70008440  |
| Aadress  | Mäealuse 2/2, 12618 Tallinn, Eesti Vabariik  |
| Tellija esindaja  |   |
| Esinduse alus  | *Põhimäärus/volikiri*  |
| Kontaktisikud  |  |
|   |  |
| **Täitja**  | ***OÜ/AS***  |
| Registrikood  |   |
| Aadress  |   |
| Täitja esindaja  |   |
| Esinduse alus  | *Põhikiri/volikiri*  |
| Kontaktisikud  | 1. *Nimi, ametinimetus, e-post, telefon.*
2. …
 |

# Lepingu üldised tingimused

|  |  |
| --- | --- |
| **1.1 Lepingu sõlmimise alus**  | Riigihanke „Progressi v12 litsentsid ja tootetugi 2026“ (viitenumber 300985) alusdokumendid ning täitja … pakkumus  |
| **1.2 Rahastamisallikas**  | Riigieelarve  |
| **1.3 Lepingu ese**  | Progressi litsentsid ja tootetugi 2026. aastaks vastavalt lisale 2 |
| **1.4 Lepingu lisad**  | Lisa 1.1 – SMIT-i müügilepingute üldtingimused; Lisa 1.2 – SMIT-i käsunduslepingute üldtingimused; Lisa 1.3 – Üleandmise-vastuvõtmise akti vorm;Lisa 2 – Tehniline kirjeldus; *Lisa 3 – ….;*  |

# Lepingu ese ja tellimine

2.1 Käesoleva lepingu alusel antakse täitjalt tellijale üle Lisas 2 nimetatud litsentside kasutusõigus ning osutatakse tootjapoolset tootetuge ning tellija tasub selle eest vastavalt lepingule. Litsentside kasutusõigusele kehtivad SMIT-i müügilepingute üldtingimused (lisa 1.1) ja tootetoe osutamisele SMIT-i käsunduslepingute üldtingimused (lisa 1.2).

2.2 Litsentside kasutusõiguse ja tootetoe osutamise periood on 01.01.2026 kuni 31.12.2026.a. Kasutusõigus aktiveeritakse vahetult enne tootetoe perioodi algust.

2.3 Tellijal on õigus viie tööpäeva jooksul kontrollida tarne vastavust lepingutingimustele.

2.4 Juhul kui tellija avastab lepingu esemeks olevas litsentsis ja/või tootetoe osutamises vigu, puudusi või muu lepingutingimustele mittevastavuse, on tellijal õigus teavitada täitjat lepingu eseme lepingutingimustele mittevastavusest ning määrata täitjale täiendav tähtaeg kestusega mitte rohkem kui 10 tööpäeva lepingu eseme lepingutingimustega vastavusse viimiseks.

2.5 Juhul kui täitja ei tarni lepingu punktis 2.4 sätestatud täiendava tähtaja jooksul tellijale lepingu esemeks olevat litsentsi ja/või ei osuta tootetuge ning kui tellija avastab lepingu esemes jätkuvalt vigu, puudusi või muu lepingutingimustele mittevastavuse, on tellijal õigus leping täitjapoolse lepingu olulise rikkumise tõttu üles öelda.

2.6 Kui täitja ei teosta tarnet lepingus kokkulepitud tähtajal, on tellijal õigus kohaldada täitja suhtes leppetrahvi. Leppetrahvi tasumise kohustus algab kokkulepitud tarne teostamise päevale järgnevast päevast, lepingu punkti 2.4 alusel täiendava tähtaja andmise korral alates täiendava tähtaja päevale järgnevast päevast, ning kestab kuni tarne vastuvõtmiseni tellija poolt.

2.7 Kui täitja on tarninud lepingu esemeks oleva litsentsi ja/või osutanud tootetuge lepingus sätestatud tähtaja sees, kuid tellija on keeldunud lepingu eseme vastuvõtmisest lepingutingimustele mittevastavuse tõttu ning andnud täitjale punkti 2.4 kohaselt täiendava tähtaja puuduste likvideerimiseks, hakkab leppetrahvi tasumise kohustus kulgema tegeliku tarnetähtaja päevale järgnevast päevast ning kestab kuni lepingutingimustele vastava lepingu eseme üleandmiseni.

2.8 Täitja on kohustatud tagama, et üleantav litsents vastab tootja litsentseerimistingimustele.

2.9 Tootetoe osutamine käib lepingus sätestatud kontaktisikute kaudu telefoni või e-posti teel. Telefoni teel edastatud teated tuleb kinnitada e-posti teel.

2.10 Tootetoe osutamise veebikeskkonna olemasolul, kohustub täitja tootetoe aktiveerimise hetkeks tagama tellijale ligipääsu vastavale veebikeskkonnale kogu lepingu kehtivuse perioodiks. Täitja edastab tellijale ligipääsuks vajalikud andmed (kasutajatunnus, parool vms).

2.11 Täitja annab lepingu esemega koos tellijale üle selle olemasolul lepingu eseme kasutamiseks ja haldamiseks vajaliku dokumentatsiooni. Täitja peab koos tootetoe aktiveerimisega esitama tellijale viivitamatult tootjapoolse kinnituse tootetoe aktiveerimise kohta.

2.12 Täitja kinnitab, et ta omab tootja poolset hankelepingu eseme müügi ja tootetoe osutamise õigust (esindusõigus) Eesti Vabariigi territooriumil ja vastutab esindusõiguse olemasolu eest kogu lepingu kehtivuse vältel.

2.13 Tellijal on õigus igal ajal kontrollida lepingu eseme vastavust lepingule ning täitja kinnitustele ning nõuda täitjalt informatsiooni lepingu täitmise kohta, sh esindusõigust tõendavate dokumentide esitamist.

# Maksumus ja arveldamine

3.1 Hankelepingu maksumus on … eurot, lisandub käibemaks. Nimetatud hind on lõplik hind, mis kuulub tellija poolt lepingu eseme eest tasumisele, sisaldades muuhulgas intellektuaalomandi õiguste tasusid, kui need kohalduvad.

3.2 Arveldamine toimub peale litsentside sihipärase kasutamise võimaldamist ja tootetoe aktiveerimist kogu hankelepingu perioodi eest ette.

3.3 Kui täitja on Eestis registreeritud ettevõte saadab täitja tellijale Eesti e-arve standardile vastava e-arve e-arvete operaatori kaudu pärast üleandmise-vastuvõtmise akti allkirjastamist poolte poolt. Kui täitja ei ole Eestis registreeritud ettevõte, saadab täitja tellijale pdf formaadis e-arve e-posti aadressile arved@smit.ee

3.4 Täitja saadab tellijale Eesti e-arve standardile vastavad e-arved. E-arves peab lisaks standardis nimetatud andmetele olema toodud tellija kontaktisiku perekonnanimi ning riigihanke viitenumber ja hankelepingu number. E-arve tuleb saata e-arvete operaatori kaudu. E-arve loetakse laekunuks selle e-arvete operaatorile laekumise kuupäevast.

3.5 Arve maksetähtaeg on 21 kalendripäeva.

# Vastutus

4.1 Täitja vastutab lepinguliste kohustuste rikkumisel. Tellijal on õigus nõuda täitjalt leppetrahvi järgmistel juhtudel:

4.1.1 lepingu eseme üleandmisega viivitamisel, sh jätkuvalt mittevastava lepingu eseme tarnimisega pärast punkti 2.4 alusel täitjale antud täiendavat tähtaega, on tellijal õigus

nõuda ja täitjal kohustus maksta leppetrahvi 0,2% konkreetse hankelepingu kogumaksumusest iga viivitatud tööpäeva eest iga vastava juhtumi korral, kuid mitte rohkem kui konkreetse hankelepingu kogumaksumus;

4.1.2 konfidentsiaalsusnõude rikkumisel on tellijal õigus nõuda ja täitjal kohustus maksta leppetrahvi 3000 eurot iga vastava juhtumi korral;

4.1.3 lepingust tulenevate õiguste ning kohustuste müümisel, loovutamisel või mingil muul viisil edasi andmisel täitja poolt kolmandatele isikutele ilma tellija eelneva kirjaliku nõusolekuta on tellijal õigus nõuda ja täitjal kohustus maksta leppetrahvi 3000 eurot iga vastava juhtumi korral.

4.2 Nõuetekohaselt esitatud arve tasumisega viivitamisel on täitjal õigus nõuda ja tellijal kohustus maksta viivist 0,2% tähtaegselt tasumata summalt iga viivitatud kalendripäeva eest, kuid mitte rohkem kui tähtaegselt tasumata summa.

# Lepingu kehtivus

5.1 Leping jõustub alates hetkest, mil pooled on selle allkirjastanud ja kehtib lepinguliste kohustuste täitmiseni.

5.2 Õigused ja kohustused, mis oma olemusest tulenevalt ei sõltu lepingu kehtivusest, jäävad kehtima pärast lepingu lõppu.

5.3 Juhul kui käesolev hankeleping öeldakse üles täitja süü tõttu, kohustub täitja tagastama tellijale juba tasutud, kuid kasutamata jäänud teenuste perioodi eest.

# Täitja kinnitused

6.1 Täitja avaldab ja kinnitab, et:

6.1.1 ta on lepinguga ja riigihanke alusdokumentidega tutvunud ning mõistab täielikult enesele võetavate kohustuste sisu ja tagajärgi ning on nõus nendes toodud tingimustega;

6.1.2 lepingu sõlmimise ja täitmisega ei kahjustata kolmandate isikute õigusi ja huve ning puuduvad mistahes asjaolud, mis välistaksid tema õigusi sõlmida leping ja seda nõuetekohaselt täita;

6.1.3 ta on tutvunud lepingu lahutamatuks osaks olevate SMIT-i müügi- ja käsunduslepingute üldtingimustega.

*Leping on allkirjastatud digitaalselt*

**Lepingu lisa 1.3** – **Üleandmise-vastuvõtmise akti vorm**

Alus (*täida need read, mis kohalduvad):*

Riigihanke viitenumber: ….

Riigihanke nimetus: …

Hankeleping nr …., sõlmitud …. a.,

Hankelepingu osa viitenumber (15-kohaline): …

Käesolevaga annab ………….. (täitja *ettevõtte nimi*) üle ning ……… (tellija *asutuse nimi*) võtab vastu (edaspidi lepingu ese):

1. …….. (*täida lepingu esemest tulenev võimalikult detailne sisu):*
* *Tootekood, kogus, kirjeldus jne*
* *Ühik- ja kogumaksumus*
* *Vajadusel täida allolev tabel:*

|  |  |  |  |  |  |
| --- | --- | --- | --- | --- | --- |
| *Tootekood* |  *Kirjeldus* |  *Tootetoe ja litsentside periood* |  *Kogus, tk* | *Toote maksumus, km-ta* | *Tootetoe maksumus, km-ta* |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |  |
| *Maksumus kokku km-ta:* |  |
| *Maksumus kokku km-ga:* |  |

1. ………(dokumentide loetelu).

Üleantava lepingu eseme kogumaksumus on *……………….* eurot (lisandub käibemaks).

Lepingu ese on üle antud …………. (*kuupäev, millal täitja asja üle andis*).

………………. (täitja *lepingujärgse kontaktisiku nimi)* kinnitab, et lepingu ese vastab lepingus sätestatud tingimustele.

…………….. (tellija *lepingujärgse kontaktisiku nimi)* kinnitab, et on üle antud lepingu eseme vastu võtnud ning see vastab lepingus sätestatud tingimustele.

*Käesolev üleandmise-vastuvõtmise akt on allkirjastatud digitaalselt.*

|  |  |
| --- | --- |
| Täitja: ………………… /asutuse nimi/ ………………….. /allkirjastaja nimi/ | Tellija:………………… /asutuse nimi/ ………………….. /allkirjastaja nimi/ |